2014. gada 26. maijā Rīkojums Nr. 242

Rīgā (prot. Nr. 30 7. §)

**Par valsts nekustamā īpašuma Zviedru ielā 8, Liepājā, domājamo daļu pārdošanu**

1. Saskaņā ar Publiskas personas mantas atsavināšanas likuma 4. panta pirmo daļu un ceturtās daļas 7. punktu, 5. panta pirmo daļu un 46.1 panta pirmo daļu un likuma "Par valsts un pašvaldību dzīvojamo māju privatizāciju" pārejas noteikumu 30. punktu atļaut valsts akciju sabiedrībai "Valsts nekustamie īpašumi" pārdot izsolē 1/3 domājamo daļu no nekustamā īpašuma (nekustamā īpašuma kadastra Nr. 1700 031 0138) – zemes vienības 304 m2 platībā (zemes vienības kadastra apzīmējums 1700 031 0138) un dzīvojamās mājas (būves kadastra apzīmējums 1700 031 0138 001) – Zviedru ielā 8, Liepājā, kas ierakstīta zemesgrāmatā uz valsts vārda Finanšu ministrijas personā.

2. Pircējs par šā rīkojuma 1. punktā minēto valsts nekustamo īpašumu maksā *euro*.

3. Finanšu ministrijai nodot pircējam šā rīkojuma 1. punktā minēto valsts nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidente Laimdota Straujuma

Finanšu ministrs Andris Vilks